Төсөл

**МОНГОЛ УЛСЫН ХУУЛЬ**

2020 оны ..... дугаар Улаанбаатар

сарын ....- ний өдөр хот.

**ХҮНСНИЙ ТУХАЙ ХУУЛЬД НЭМЭЛТ,**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Хүнсний тухай хуулийн дараах зүйлд дор дурдсан агуулгатай хэсэг, заалт нэмсүгэй:

1/5 дугаар зүйлийн 5.3 дахь хэсэг:

“5.3.Энэ хуулийн 5.2-т заасны дагуу тодорхойлсон хүнсний хангамжийн тогтвортой, тэнцвэртэй, аюулгүй байдлыг хангахад чиглэсэн үйл ажиллагааг улсын хэмжээнд хүнсний асуудал эрхэлсэн төрийн захиргааны төв байгууллага, аймаг, нийслэл, хотод хүнсний асуудал хариуцсан төрийн байгууллагын нэгж, сум, дүүрэг, тосгонд хүнсний асуудал хариуцсан албан хаагч хэрэгжүүлнэ.”

2/8 дугаар зүйлийн 8.6 дахь хэсэг:

“8.6.Хүнс боловсруулах салбарын ажилтанд мэргэшлийн зэрэг, зэргийн нэмэгдэл олгоно. Хүнс боловсруулах салбарын ажилтныг мэргэшүүлэх, мэргэшлийн зэрэг, зэргийн нэмэгдэл олгох журмыг хүнсний болон боловсролын асуудал эрхэлсэн Засгийн газрын гишүүд хамтран батална.”

3/10 дугаар зүйлийн 10.1.8 дахь заалт:

“10.1.8.хоол үйлдвэрлэл, үйлчилгээний газарт зэрэглэл тогтоолгож, нийтэд ил тод мэдээлэх.”

4/10 дугаар зүйлийн 10.4 дэх хэсэг:

“10.4.Энэ хуулийн 10.1.8-д заасан хоол үйлдвэрлэл, үйлчилгээний газарт зэрэглэл тогтоох, нийтэд мэдээлэх журмыг хүнсний асуудал эрхэлсэн Засгийн газрын гишүүн батална.”

5/13 дугаар зүйлийн 13.1.5 дахь заалт:

“13.1.5.хоол үйлдвэрлэл, үйлчилгээний газарт энэ хуулийн 10.4-т заасан журмын дагуу тогтоосон зэрэглэл”

**2 дугаар зүйл**.Хүнсний тухай хуулийн 10 дугаар зүйлийн 10.1.1 дэх заалтын “хүнсний чиглэлийн үйл ажиллагаа эрхлэгч” гэсний дараа “тухайн салбарын ерөнхий чиг баримжаа олгох сургалтад хамрагдаж” гэж, мөн зүйлийн 10.1.5 дахь заалтын “хүний нөөцтэй байх” гэсний дараа “мэргэшүүлэх сургалтад үе шаттайгаар хамруулах, холбогдох журмын дагуу ажилтанд мэргэшлийн зэргийн нэмэгдэл олгох” гэж, 14 дүгээр зүйлийн 14.1.3 дахь заалтын “хүнсний” гэсний өмнө “энэ хуулийн 10.1.1-д заасан сургалт болон” гэж тус тус нэмсүгэй.

**3 дугаар зүйл**.Хүнсний тухай хуулийн 5 дугаар зүйлийн гарчгийн **“**Хүнсний хангамжийг тодорхойлох” гэснийг “Хүнсний хангамж” гэж, 10 дугаар зүйлийн 10.1.5 дахь заалтын “үйлдвэр болон нийтийн хоолны үйлдвэрлэл” гэснийг “үйлдвэрлэл болон хоол үйлдвэрлэл, үйлчилгээ” гэж, 16 дугаар зүйлийн 16.1 дэх хэсгийн “улсын бүртгэлд бүртгэнэ” гэснийг “бүртгэж, мэдээллийн нэгдсэн сан бүрдүүлж хөтөлнө” гэж тус тус өөрчилсүгэй.

**4 дүгээр зүйл**.Энэ хуулийг 20... оны ... сарын ...-ний өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2020 оны...дугаар Улаанбаатар

сарын...-ны өдөр хот

**ЗӨРЧЛИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуулийн6.14 дүгээр зүйлд дор дурдсан агуулгатай 8 дахь хэсэг нэмсүгэй:

“8.Хоол үйлдвэрлэл, үйлчилгээний газарт зэрэглэл тогтоох, нийтэд мэдээлэх журам зөрчсөн бол хүнийг таван зуун нэгжтэй тэнцэх хэмжээний төгрөгөөр, хуулийн этгээдийг таван мянган нэгжтэй тэнцэх хэмжээний төгрөгөөр торгоно.”

**2 дугаар зүйл.**Зөрчлийн тухай хуулийн 6.14 дүгээр зүйлийн 4 дэх хэсгийн ”нөөцтэй байх” гэсний дараа “ерөнхий чиг баримжаа олгох сургалтад хамрагдах, мэргэшүүлэх сургалтад албан хаагчдаа үе шаттайгаар хамруулах” гэж нэмсүгэй.

**3 дугаар зүйл.**Энэ хуулийг Хүнсний тухай хуульд нэмэлт, өөрчлөлт оруулах тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг